La regidoria de Joventut amplia a dos els autobusos per a la visita al Saló del Manga de València
23 de novembre 2017

![](/media/2wtol5vz/45_0001_cuerpo.jpg)  

  

La regidoria de Joventut de l'Ajuntament de Sagunt ha organitzat una visita al Saló del Manga que se celebra a València divendres que ve 25 de novembre. Després de finalitzar el termini d'inscripcions, un total de 100 joves viatjaren gratis al Japan Weekend València-Saló del Manga, ja que la regidoria de Joventut, en vista de la gran demanda, ha ampliat a dues el nombre d'autobusos. Estos autobusos tenen com a finalitat facilitar l'accés a la Fira de Mostres de València als joves menors de 18 anys estudiants en el municipi de Sagunt i joves entre 18 i 30 anys de la comarca del Camp de Morvedre.  
  
La idea sorgeix d'un grup de corresponsals que van detectar la dificultat que els joves tenen per a traslladar-se en transport públic al recinte. És la vuitena visita al Saló del Manga en la qual la regidoria posa un autobús gratuït als joves del municipi per a facilitar el transport al recinte.  
  
És important destacar que els menors aniran acompanyats per un adult responsable del grup. L'eixida serà a les 9 hores i hi haurà dues parades. La primera d'elles serà en l'IES Eduardo Merello, del Port de Sagunt, i en l'avinguda del País Valencià, al costat de Renfe, a Sagunt. En finalitzar la jornada, l'autobús eixirà del Saló del Manga de la Fira de Mostres a les 19 hores, realitzant les mateixes parades. Els menors aniran acompanyats per un adult responsable del grup.  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-amplia-a-dos-els-autobusos-per-a-la-visita-al-salo-del-manga-de-valencia/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-amplia-a-dos-els-autobusos-per-a-la-visita-al-salo-del-manga-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-amplia-a-dos-els-autobusos-per-a-la-visita-al-salo-del-manga-de-valencia/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-amplia-a-dos-els-autobusos-per-a-la-visita-al-salo-del-manga-de-valencia/)